Държавен вестник, бр. 69, 2006 г., стр. 53

Б Р О Й  69
Д Ъ Р Ж А В Е Н   В Е С Т Н И К
С Т Р .  53
Член 2
Освобождаване
Настоящият Правилник не се прилага, изця-
ло или отчасти, при превозите на опасни това-
ри, чието освобождаване е предвидено в При-
ложението. Освобождаване може да бъде пред-
видено единствено когато количеството, естест-
вото на освободените превози или опаковката
гарантират безопасността на превоза.
Член 3
Ограничения
Всяка държава членка запазва правото да
регламентира или да забрани международния
превоз на опасни товари на своя територия по
други причини освен безопасността по време
на превоза.
Член 4
Други разпоредби
Превозите, при които се прилага настоящият
Правилник, остават подчинени на националните
или международните правни норми, приложими
за железопътния превоз на товари изобщо.
Член 5
Допускан вид влакове. Превоз под формата
на ръчен багаж, багажни пратки или на
борда на моторни превозни средства
§ 1. Опасните товари могат да бъдат превоз-
вани само в товарни влакове, с изключение на:
а) опасните товари, допускани за превоз
съгласно Приложението, при спазване на съоб-
разените максимални количества и на специ-
фичните условия за превоз във влакове, които
не са товарни;
b) опасните товари, превозвани при специ-
фичните условия, посочени в Приложението, под
формата на ръчен багаж, багажни пратки или
във или върху моторни превозни средства в съ-
ответствие с член 12 на Единните правила CIV.
§ 2. Пътникът не може да взема със себе си
опасни товари под формата на ръчен багаж или
да ги изпраща като багажни пратки или на бор-
да на моторни превозни средства, ако те не
отговарят на специфичните условия, посочени
в Приложението.
Член 6
Приложение
Приложението е неразделна част от настоя-
щия Правилник.
* * *
Приложението ще получи съдържанието,
което Комисията от експерти по превоза на
опасни товари определи, в момента на влизане
в сила на Протокола от 3 юни 1999 г., внасящ
изменение в Конвенцията за международни
железопътни превози (COTIF) от 9 май 1980 г.,
в съответствие с член 19, § 4 от тази Конвенция.
ЕДИННИ ПРАВИЛА ЗА ДОГОВОРИТЕ ЗА
ИЗПОЛЗВАНЕ НА ПОДВИЖЕН СЪСТАВ В
МЕЖДУНАРОДНО ЖЕЛЕЗОПЪТНО СЪОБ-
ЩЕНИЕ (CUV—ПРИТУРКА D КЪМ КОН-
ВЕНЦИЯТА)
Член 1
Обсег на действие
Настоящите Единни правила се прилагат при
двустранните или многостранните договори за
използване на железопътен подвижен състав
като транспортно средство за осъществяване
на превози съгласно Единните правила CIV и
съгласно Единните правила CIM.
Член 2
Определения
За целите на настоящите Правила изразът:
а) “предприятие за железопътен превоз”
означава всяко предприятие с частен или об-
ществен статут, оторизирано да превозва хора
или товари, като осигурява тракцията;
b) “подвижен състав” означава всяко пре-
возно средство, способно да се движи на собст-
вени колооси по релсов път, без собствена дви-
гателна тяга;
с) “ползвател” означава онзи, който експло-
атира икономически за траен период подвижен
състав като транспортно средство независимо
дали е негов собственик, или има правото на
разпореждане върху него;
d) “гара на домуване” означава мястото,
което е изписано върху превозното средство и
на което това превозно средство може или тряб-
ва да бъде препратено съгласно условията на
договора за използване.
Член 3
Означения и надписи върху подвижния
състав
§ 1. Независимо от разпоредбите за техни-
ческо приемане на подвижен състав за движе-
ние в международно съобщение онзи, който
въз основа на договор в съответствие с
член първи отдава подвижен състав, е длъжен
да се увери, че върху превозното средство са
изписани:
а) указание за ползвателя;
b) при нужда указание за предприятието за
железопътен превоз, към чийто парк от подви-
жен състав е зачислено превозното средство;
с) при нужда указание за гарата на до-
муване;
d) други означения и надписи съгласно дого-
вора за използване.
§ 2. Означенията и надписите, предвидени в
§ 1, могат да бъдат допълнени със средства за
електронно идентифициране.